CELEX: 32021R1317
Language: et
Date: 2021-08-09 00:00:00
Title: Komisjoni määrus (EL) 2021/1317, 9. august 2021, millega muudetakse määrust (EÜ) nr 1881/2006 seoses teatavates toiduainetes sisalduva plii piirnormidega (EMPs kohaldatav tekst)

10.8.2021   
               
               
                  ET
               
               
                  Euroopa Liidu Teataja
               
               
                  L 286/1
               
            
         KOMISJONI MÄÄRUS (EL) 2021/1317,
         9. august 2021,
         millega muudetakse määrust (EÜ) nr 1881/2006 seoses teatavates toiduainetes sisalduva plii piirnormidega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
         ning arvestades järgmist:
         
                     (1)
                  
                  
                     Komisjoni määruses (EÜ) nr 1881/2006 (2) on sätestatud plii (Pb) piirnormid mitmetes toiduainetes.
                  
               
                     (2)
                  
                  
                     Euroopa Toiduohutusamet (edaspidi „toiduohutusamet“) võttis 18. märtsil 2010 vastu arvamuse toidus sisalduva plii kohta (3). Toiduohutusamet tegi kindlaks, et plii võib põhjustada arengutoksilisust väikelastel ning südame-veresoonkonna probleeme ja nefrotoksilisust täiskasvanutel. Pliiga seotud riskihindamine põhines nimetatud potentsiaalselt kriitilistel kahjulikel toimetel. Toiduohutusamet jõudis järeldusele, et puuduvad tõendid mitme kriitilise näitaja lävendi kohta, sealhulgas arengutoksilisuse ja täiskasvanute nefrotoksilisuse puhul. Seetõttu ei olnud asjakohane tuletada lubatud nädaladoosi. Toiduohutusamet tõi probleemina esile, et on võimalik, et praegune pliiga kokkupuute tase toidu kaudu võib mõjutada loodete, imikute ja laste närvisüsteemi arengut.
                  
               
                     (3)
                  
                  
                     Toiduohutusameti järeldusi kinnitasid FAO/WHO toidu lisaainete ja saasteainete ühise ekspertkomisjoni (FAO/WHO) 2010. aasta aruande järeldused (4).
                  
               
                     (4)
                  
                  
                     Võttes arvesse uusimaid andmeid plii esinemise kohta, vähendas Codex Alimentarius’e komisjon oma 41. istungjärgul (CAC41) Codexis kehtestatud plii piirnormi soolas (v.a soolasoodest saadud soolas) väärtuselt 2 mg/kg väärtusele 1 mg/kg.
                  
               
                     (5)
                  
                  
                     Võttes arvesse uusimaid andmeid plii esinemise kohta, vähendas Codex Alimentarius’e komisjon oma 42. istungjärgul (CAC42) Codexis kehtestatud plii piirnormi söödavas rupsis väärtuselt 0,5 mg/kg väärtustele 0,2 mg/kg veiste söödava rupsi puhul, 0,15 mg/kg sigade söödava rupsi puhul ja 0,1 mg/kg kodulindude söödava rupsi puhul. Samuti vähendas komisjon plii piirnormi viinamarjadest valmistatud veinis väärtuselt 0,2 mg/kg väärtusele 0,1 mg/kg ja kehtestas viinamarjadest valmistatud liköörveini puhul piirnormiks 0,15 mg/kg. Mõlemad piirnormid kehtivad veini suhtes, mis on valmistatud sellistest viinamarjadest, mis on korjatud pärast CAC42 piirnormide vastuvõtmise kuupäeva.
                  
               
                     (6)
                  
                  
                     Võttes arvesse neid arenguid ja kõige uuemaid andmeid plii esinemise kohta toidus, tuleks liidus toidu kaudu pliiga kokkupuutumise vähendamiseks alandada kehtivaid piirnorme või kehtestada täiendavad piirnormid toiduainetele, mille puhul on võimalik saavutada madalam pliisisaldus, nimelt rups, teatavad imikute ja väikelaste toidud, sool ja looduslikud seened. Samadel põhjustel tuleks vähendada plii piirnorme veinides ja kehtestada liköörveini osas piirnormid tulevastest saagikoristustest valmistatud toodete puhul. Samadel põhjustel, aga ka selleks, et võidelda selliste pettuste vastu, nagu pliikromaadi lisamine harilikule kollajuurele, tuleks kehtestada piirnormid maitseainetes.
                  
               
                     (7)
                  
                  
                     Seepärast tuleks määrust (EÜ) nr 1881/2006 vastavalt muuta.
                  
               
                     (8)
                  
                  
                     Arvestades, et plii on nõrk kaudne genotoksiline kantserogeen ja seetõttu kujutab selle esinemine suuremat ohtu rahvatervisele, tuleks toodete puhul, mis ei vasta uutele plii piirnormidele ja mis on lastud turule enne käesoleva määruse jõustumist, lubada nende turule jäämist ainult lühikeseks ajaks.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1881/2006 lisa muudetakse vastavalt käesoleva määruse lisale.
         
         
            Artikkel 2
            Lisas loetletud toiduained, mis on seaduslikult turule lastud enne käesoleva määruse jõustumist, võivad jääda turule kuni 28. veebruarini 2022.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 37, 13.2.1993, lk 1.
         
            (2)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
         
            (3)  EFSA CONTAM Panel (toidutarneahelas esinevate saasteainetega tegelev Euroopa Toiduohutusameti teaduskomisjon), 2010. Teaduslik arvamus toidus esineva plii kohta („Scientific Opinion on Lead in Food“). EFSA Journal 2010;8(4):1570, https://efsa.onlinelibrary.wiley.com/doi/epdf/10.2903/j.efsa.2010.1570
         
            (4)  Teatavate toidu lisaainete ja saasteainete hindamine („Evaluation of Certain Food Additives and Contaminants“). FAO/WHO toidu lisaainete ühise ekspertkomisjoni seitsmekümne kolmas aruanne („Seventy-third report of the joint FAO/WHO Expert Committee on Food Additives“). WHO tehniliste aruannete seeria 960.
      
      
         
            LISA
            3. jagu muudetakse järgmiselt. Määruse (EÜ) nr 1881/2006 lisas nimetatud metallide puhul asendatakse punkt 3.1. (Plii) järgmisega:
            
               
                           „Toode (1)
                           
                        
                        
                           Piirnormid
                           (mg/kg märgkaalu kohta)
                        
                     
                           3.1.
                        
                        
                           
                              Plii
                           
                        
                        
                            
                        
                     
                           3.1.1.
                        
                        
                           Toorpiim, (
                              6) kuumtöödeldud piim ja piimapõhiste toodete valmistamiseks kasutatav piim
                        
                        
                           0,020 
                        
                     
                           3.1.2.
                        
                        
                           Imiku piimasegud, jätkupiimasegud ja väikelaste piimasegud (57)
                        
                        
                            
                        
                     
                           turustatakse pulbrina (3)
                              (29)
                           
                        
                        
                           0,020 
                        
                     
                           turustatakse vedelikuna (3)
                              (29)
                           
                        
                        
                           0,010 
                        
                     
                           3.1.3.
                        
                        
                           Imikutele ja väikelastele ettenähtud töödeldud teraviljapõhised toidud ja imikutoidud, (3)
                              (29) välja arvatud punktis 3.1.5 loetletud tooted
                        
                        
                           0,020 
                        
                     
                           3.1.4.
                        
                        
                           Meditsiiniliseks eriotstarbeks ettenähtud toidud, mis on mõeldud imikutele ja väikelastele
                        
                        
                            
                        
                     
                           turustatakse pulbrina (3)
                              (29)
                           
                        
                        
                           0,020 
                        
                     
                           turustatakse vedelikuna (3)
                              (29)
                           
                        
                        
                           0,010 
                        
                     
                           3.1.5.
                        
                        
                           Imikutele ja väikelastele ettenähtud joogid, mida sellisena märgistatakse ja müüakse, välja arvatud punktides 3.1.2 ja 3.1.4 loetletud tooted
                        
                        
                            
                        
                     
                           turustatakse vedelikena või muudetakse vastavalt tootja juhistele, sealhulgas puuviljamahlad (4)
                           
                        
                        
                           0,020 
                        
                     
                           valmistatakse sissevalamise või kokkukeetmise teel (29)
                           
                        
                        
                           0,50 
                        
                     
                           3.1.6.
                        
                        
                           Veise-, lamba-, sea- ja kodulinnuliha (välja arvatud rups) (6)
                           
                        
                        
                           0,10 
                        
                     
                           3.1.7.
                        
                        
                           Rups (6)
                           
                        
                        
                            
                        
                     
                           veiste ja lammaste rups
                        
                        
                           0,20 
                        
                     
                           sigade rups
                        
                        
                           0,15 
                        
                     
                           kodulindude rups
                        
                        
                           0,10 
                        
                     
                           3.1.8.
                        
                        
                           Kala lihaskude (24)
                              (25)
                           
                        
                        
                           0,30 
                        
                     
                           3.1.9.
                        
                        
                           Peajalgsed (52)
                           
                        
                        
                           0,30 
                        
                     
                           3.1.10.
                        
                        
                           Koorikloomad (26)
                              (44)
                           
                        
                        
                           0,50 
                        
                     
                           3.1.11.
                        
                        
                           Kahepoolmelised molluskid (26)
                           
                        
                        
                           1,50 
                        
                     
                           3.1.12.
                        
                        
                           Teravili ja kaunviljad
                        
                        
                           0,20 
                        
                     
                           3.1.13.
                        
                        
                           Juur- ja mugulköögiviljad (v.a aed-piimjuur, värske ingver ja värske kollajuur), sibulköögiviljad, õiskapsad, peakapsad, nuikapsad, kaunköögiviljad ja varsköögiviljad (
                              27
                              )
                              (53)
                           
                        
                        
                           0,10 
                        
                     
                           3.1.14.
                        
                        
                           Lehtkapsad, aed-piimjuur ja järgmised seened: Agaricus bisporus (šampinjonid), Pleurotus ostreatus (austerservikud), Lentinula edodes (shiitakeseened) ning lehtköögiviljad (v.a värsked ürdid (27)
                           
                        
                        
                           0,30 
                        
                     
                           3.1.15.
                        
                        
                           Metsaseened, värske kollajuur ja ingver
                        
                        
                           0,80 
                        
                     
                           3.1.16.
                        
                        
                           Viliköögiviljad
                        
                        
                            
                        
                     
                           suhkrumais (27)
                           
                        
                        
                           0,10 
                        
                     
                           muu kui suhkrumais (27)
                           
                        
                        
                           0,05 
                        
                     
                           3.1.17.
                        
                        
                           Puuviljad, välja arvatud jõhvikad, sõstrad, leedri viljad ja maasikapuu viljad (27)
                           
                        
                        
                           0,10 
                        
                     
                           3.1.18.
                        
                        
                           Jõhvikad, sõstrad, leedri viljad ja maasikapuu viljad (27)
                           
                        
                        
                           0,20 
                        
                     
                           3.1.19.
                        
                        
                           Rasvad ja õlid, sealhulgas piimarasv
                        
                        
                           0,10 
                        
                     
                           3.1.20.
                        
                        
                           Puuviljamahlad, kontsentreeritud puuviljamahladest mahlad ning puuviljanektarid
                        
                        
                            
                        
                     
                           üksnes marjadest ja väikestest puuviljadest (14)
                           
                        
                        
                           0,05 
                        
                     
                           puuviljadest, muudest kui marjad ja väikesed puuviljad (14)
                           
                        
                        
                           0,03 
                        
                     
                           3.1.21.
                        
                        
                           Veinid (sealhulgas vahuveinid, välja arvatud liköörveinid), siidrid, pirnisiider ja puuviljaveinid (11)
                           
                        
                        
                            
                        
                     
                           tooted, mis on valmistatud alates 2001. aasta saagikoristusest kuni 2015. aasta saagikoristuseni
                        
                        
                           0,20 
                        
                     
                           tooted, mis on valmistatud alates 2016. aasta saagikoristusest kuni 2021. aasta saagikoristuseni
                        
                        
                           0,15 
                        
                     
                           tooted, mis on valmistatud alates 2022. aasta saagikoristusest
                        
                        
                           0,10 
                        
                     
                           3.1.22.
                        
                        
                           Aromatiseeritud veinid, aromatiseeritud veinijoogid ja aromatiseeritud veinikokteilid (13)
                           
                        
                        
                            
                        
                     
                           tooted, mis on valmistatud alates 2001. aasta saagikoristusest kuni 2015. aasta saagikoristuseni
                        
                        
                           0,20 
                        
                     
                           tooted, mis on valmistatud alates 2016. aasta saagikoristusest kuni 2021. aasta saagikoristuseni
                        
                        
                           0,15 
                        
                     
                           tooted, mis on valmistatud alates 2022. aasta saagikoristusest
                        
                        
                           0,10 
                        
                     
                           3.1.23.
                        
                        
                           Viinamarjadest valmistatud liköörvein  (*1)
                           
                        
                        
                            
                        
                     
                           tooted, mis on valmistatud alates 2022. aasta saagikoristusest
                        
                        
                           0,15 
                        
                     
                           3.1.24.
                        
                        
                           Toidulisandid (39)
                           
                        
                        
                           3,0 
                        
                     
                           3.1.25.
                        
                        
                           Mesi
                        
                        
                           0,10 
                        
                     
                           3.1.26.
                        
                        
                           Kuivatatud vürtsid (29)
                           
                        
                        
                            
                        
                     
                           Viljadest
                        
                        
                           0,60 
                        
                     
                           Juurtest ja risoomidest
                        
                        
                           1,50 
                        
                     
                           Puukoorest
                        
                        
                           2,0 
                        
                     
                           Pungadest ja õitest
                        
                        
                           1,0 
                        
                     
                           Seemnetest
                        
                        
                           0,90 
                        
                     
                           3.1.27.
                        
                        
                           Sool, välja arvatud järgmised rafineerimata soolad: „fleur de sel“ (peen meresool) ja nn hall sool (jäme meresool), mis on käsitsi kogutud savipõhjaga soolasoodelt
                        
                        
                           1,0 
                        
                     
                           Järgmised rafineerimata soolad: „fleur de sel“ (peen meresool) ja nn hall sool (jäme meresool), mis on käsitsi kogutud savipõhjaga soolasoodelt
                        
                        
                           2,0 
                        
                     
            
               (*1)  Nagu on määratletud Euroopa Parlamendi ja nõukogu 17. detsembri 2013. aasta määruse (EL) nr 1308/2013 (millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007) VII lisa II osas (ELT L 347, 20.12.2013, lk 671).“